smcproject/ml-wiki-sentences huggingface dataset:
കറുപ്പും വെളുപ്പും കലർന്ന തൂവൽക്കുപ്പായത്താൽ കാണപ്പെടുന്ന ഇവയുടെ  പ്രജനന കാലത്ത് തൂവലുകൾ ചുവപ്പ് കലർന്ന തവിട്ട് നിറമുള്ളതാകും.
ഇവയുടെ തല വെളുത്ത നിറത്തിലുള്ളതും മൂർദ്ധാവ് കറുത്ത വരകൾ നിറഞ്ഞവയുമാണ്.
മുഖത്ത് കറുത്ത നിറമുള്ള പാടുകൾ കാണാം.
മാറിടം കറുപ്പ് നിറത്തിൽ തുടങ്ങി  താഴേക്ക് വ്യാപിക്കുന്നതോടെ വെളുത്ത നിറമുള്ളതുമാണ്.
ശരീരത്തിന്റെ കീഴ്ഭാഗം പൂർണ്ണമായും വെളുത്തതാണ്.
പറക്കുമ്പോൾ ചിറകറ്റത്ത് വെളുത്ത അടയാളങ്ങൾ കാണാം.
വാലിലെ മേൽ തൂവലുകളിൽ ഇരുണ്ട പട്ടകൾ കാണാൻ കഴിയും.
പെൺ പക്ഷികൾ മങ്ങിയ നിറമുള്ളവയും തല തവിട്ടുകലർന്നതും സമൃദ്ധമായ വരകളോടു കൂടിയതുമാണ്.
കല്ലുരുട്ടിക്കാടകൾ പ്രത്യേകതരത്തിലെ ചിലക്കൽ കൊണ്ടും പ്രജനനകാലത്ത് തുടർച്ചയായ കലപിലാരവം കൊണ്ടും ശബ്ദായമാനമായവയാണ്.
ആഹാരവും ആഹാര സമ്പാദനവും
വേനൽക്കാലങ്ങളിൽ പുഴുക്കളേയും ചെറു പ്രാണികളേയും ആഹാരമാക്കുന്ന ഇവ കടൽത്തീരത്തെ കക്കകളും ഞണ്ടും മൊളസ്കയും ഒക്കെ ഭക്ഷിക്കുന്നവയാണ്.
മറ്റു നീർപ്പക്ഷികളുടെ മുട്ടകളും ഇവയുടെ ആഹാരമാകാറുണ്ട്.
ബലിഷ്ഠമായ കൊക്കുകൾ കൊണ്ട് കക്കയും മുട്ടകളും കൊത്തിപ്പൊട്ടിച്ച് ഉള്ളിലെ വസ്തുക്കൾ ആഹാരമാക്കുന്നു.
ആറു തരത്തിലാണ് ഇവയുടെ ആഹാര സമ്പാദനം.
കടൽപ്പായലുകളുടെ കൂട്ടത്തെ കുത്തിമറിച്ച് അതിനുള്ളിൽ ഒളിച്ചിരിക്കുന്ന ചെറുപ്രാണികളേയും ഞണ്ടുകളേയും കക്കയും ആഹാരമാക്കുന്നു.
ചെറിയ പാറകൾ കുത്തിമറിച്ച് അതിന്റെ അടിയിൽ അഭയം തേടിയിരിക്കുന്ന പുഴുക്കളേയും വിരകളേയും ആഹാരമാക്കുന്നു.
ഇവയുടെ പേരു ലഭിക്കാൻ തന്നെ കാരണം കല്ലുരുട്ടി മാറ്റുന്ന ഈ പ്രകൃതം കൊണ്ടാണ്.
ബലിഷ്ഠമായ കൊക്കു കൊണ്ട് കുത്തി ചെളിയിലും മണ്ണിലും ഉള്ള ചെറുപ്രാണികളേയും പുഴുക്കളേയും പ്രാണികളേയും ആഹാരമാക്കുന്നു.
മണ്ണിലേക്ക് കൊക്കിന്റെ നല്ലൊരു ഭാഗം താഴ്ത്തി മണ്ണിലെ ചെറുമാളങ്ങളിൽ അഭയം തേടിയിരിക്കുന്ന ചെറു ജീവികളേയും ഒച്ചിനേയും നത്തക്കൊക്കയേയും കല്ലുമ്മേക്കായയും കക്കയും ഒക്കെ ആഹാരമാക്കുന്നു.
മറ്റു പക്ഷികളുടെ മുട്ടകളും കടുത്ത തോടും കക്കയും കുത്തിപ്പൊട്ടിച്ച് ഉള്ളിലെ ആഹാരവസ്തുക്കൾ ആഹാരമാക്കുന്നു.
മണ്ണിന്റെ ഉപരിതലത്തിലും തീരത്തെ മണലിന്റെ മേൽപ്പാളിക്കടിയിലും ഉള്ള പ്രാണികളേയും പുഴുക്കളേയും വിരകളേയും ആഹാരമാക്കുന്നു.
സ്വന്തം മേഖലയിൽ ആധിപത്യം പുലർത്താൻ ഇഷ്ടപ്പെടുന്നവയാണ് കല്ലുരുട്ടിക്കാടകൾ.
കൂട്ടത്തിൽ തന്നെ പ്രായം കുറഞ്ഞ പക്ഷികൾക്ക് മേൽ പോലും ഇവ ആധിപത്യ സ്വഭാവം പ്രകടിപ്പിക്കാറുണ്ട്.
കൂട്ടത്തിലെ ആധിപത്യ സ്വഭാവം ഇരതേടലിലും ഇവ വേറിട്ടു നിൽക്കുന്നു.
ജീവിത ദൈർഘ്യവും സ്വഭാവ സവിശേഷതയും കല്ലുരുട്ടിക്കാട ജോടി, വെള്ളാനത്തുരുത്ത്, കൊല്ലം
9 വർഷത്തിനു മേൽ ജീവിതദൈർഘ്യമുള്ളവയാണ് കല്ലുരുട്ടിക്കാടകൾ.
19 വർഷവും 2 മാസവും വരെ ജീവിച്ചിരുന്നതായി രേഖപ്പെടുത്തിയിട്ടുണ്ട്.
ഏകപത്‌നിത്വ സമ്പ്രദായം പുലർത്തുന്ന ഇവ ഒരു പ്രജനനകാലത്തിനു മേൽ ഒരേ ഇണയോടൊപ്പം ജീവിക്കുന്നതായി കണ്ടെത്തിയിട്ടുണ്ട്.
ആഴം കുറഞ്ഞ കുഴികളിൽ ഇലകൾ കൊണ്ട് മെത്തയൊരുക്കിയാണ് ഇവ കൂടുകൂട്ടുന്നത്.
11 സെന്റി മീറ്റർ വരെ വിസ്താരവും 3 സെന്റി മീറ്റർ ആഴവും ഉള്ളവയാണ് ഇവയുടെ കൂടുകൾ.
തീരത്തോട് ചേർന്ന് പാറകളോടു കൂടിയതോ ഉറപ്പുള്ളതോ നീർവാഴ്ചയില്ലാത്തതോ ആയ പ്രതലമാണ് ഇവ കൂടുണ്ടാക്കാൻ തെരഞ്ഞെടുക്കുക.
അനേകം ഇണകൾ കൂടി കൂട്ടമായിട്ടാണ് ഇവ കൂടൊരുക്കുക.
2 മുതൽ 5 മുട്ടകൾ വരെയാണ് ഒരു പ്രജനനകാലത്ത് ഇവ ഇടുക.
സാധാരണയായി നാലു മുട്ടകളാണ് ഉണ്ടാകുക.
41 മില്ലി മീറ്റർ നീളവും 29 മില്ലി മീറ്റർ വീതിയും ഉള്ള മുട്ടകൾക്ക് 18 ഗ്രാമോളം തൂക്കമുണ്ടാകും.
മൃദുത്വവും  തിളക്കവും ഉള്ളവയാണ് ഓവൽ ആകൃതിയിലെ മുട്ടകൾ.
പച്ച കലർന്ന തവിട്ടു നിറമുള്ള മുട്ടകളിൽ കടുത്ത തവിട്ടു പുള്ളിക്കുത്തുകൾ ഉണ്ടാകും.
വലിയ പ്രതലത്തിൽ പുള്ളിക്കുത്തുകൾ കൂടുതലായി കാണാം.
22 മുതൽ 24 ദിവസം വരെയാണ് അടയിരിക്കൽ കാലം.
പെൺ പക്ഷികളാണ് അടയിരിക്കുന്നതെങ്കിലും അവസാന ദിവസങ്ങൾ എത്തുമ്പോൾ ആൺ പക്ഷികളും സഹായത്തിനെത്താറുണ്ട്.
മുട്ട വിരിഞ്ഞെത്തുന്ന കുഞ്ഞുങ്ങൾ ഉടൻ തന്നെ കൂടു വിട്ടു പുറത്തേക്ക് പോകാറുണ്ട്.
കടുത്ത തവിട്ടു പുള്ളികളോടു കൂടിയ മങ്ങിയ മഞ്ഞ നിറമുള്ള മേൽഭാഗവും വെള്ള നിറത്തിലെ കീഴ്ഭാഗവും ഉള്ളവയാണ് കുഞ്ഞുങ്ങൾ.
മാതാപിതാക്കളുടെ മേൽനോട്ടത്തിൽ, പ്രത്യേകിച്ച് ആൺ പക്ഷിയുടെ സംരക്ഷണത്തിൽ ഇവ ഇര തേടിത്തുടങ്ങും.
19 മുതൽ 21 ദിവസമാകുന്നതോടെ ഇവ പറക്കമുറ്റാറാകും.
ആഫ്രിക്കൻ യൂറേഷ്യൻ ദേശാടന നീർപ്പക്ഷി സംരക്ഷണ കരാർ പ്രകാരം സംരക്ഷിച്ചിട്ടുള്ള പക്ഷിയാണ് കല്ലുരുട്ടിക്കാട.
ചിത്രശാല ചാവക്കാട് കടപ്പുറത്ത് നിന്ന് പ്രജനന സമയത്ത് കൊല്ലത്തെ വെള്ളാനത്തുരുത്തിൽ നിന്ന് മുഴപ്പിലങ്ങാട് ബീച്ചിൽ നിന്നും അവലംബങ്ങൾ
കല്ലുരുവി ഇംഗ്ലീഷ് വിലാസം https://ml.wikipedia.org/wiki/Ammannia_baccifera
നീർമ്മേൽഞെരിപ്പ് , മഞ്ഞക്കുറിഞ്ഞി എന്നെല്ലാം അറിയപ്പെടുന്ന കല്ലുരുവി 60 സെന്റീമീറ്റർ വരെ പൊക്കം വയ്ക്കുന്ന ലൈത്രേസി സസ്യകുടുംബത്തിലെ അമ്മാന്നിയ ജനുസ്സിൽപ്പെടുന്ന ഒരു ഔഷധസസ്യമാണ്.
( ശാസ്ത്രീയനാമം : ' Ammannia baccifera' ) .
ആയുർവേദത്തിൽ ഔഷധമാണ്.
Blistering Ammannia എന്ന് അറിയപ്പെടുന്നു.
തുറന്ന ചതുപ്പു പ്രദേശങ്ങളിൽ കാണാറുണ്ട്.
അവലംബം പുറത്തേക്കുള്ള കണ്ണികൾ http://www.iucnredlist.org/details/164484/0 http://www.efloras.org/florataxon.aspx?flora_id=5 taxon_id=200014625 http://medplants.blogspot.in/search/label/Ammannia%20baccifera http://www.oswaldasia.org/species/a/ammba/ammba_en.html വിക്കിസ്പീഷിസിൽ Ammannia baccifera എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Ammannia baccifera എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കല്ലാൽ ഇംഗ്ലീഷ് വിലാസം https://ml.wikipedia.org/wiki/Ficus_drupacea
ആൽ കുടുംബത്തിലെ പശ്ചിമഘട്ടതദ്ദേശവാസിയായ ഇടത്തരം മരമാണ് കല്ലാൽ ( ശാസ്ത്രീയനാമം : Ficus drupacea ) .
Ficus mysorensis എന്ന പര്യായവും ഉണ്ട്.
കല്ലരയാൽ, കാട്ടരയാൽ, ചേല എന്നൊക്കെ പേരുകളുണ്ട് .
പാറകളുടെ ഇടയിലും കൽപ്രദേശങ്ങളിലും കാണുന്നതിനാലാണ് കല്ലാൽ എന്ന പേര് വന്നത്.
ബർമ്മ , ശ്രീലങ്ക , ദക്ഷിണേന്ത്യ എന്നിവിടങ്ങളിലാണ് കൂടുതലായി കല്ലാൽ ഉള്ളത്.
ദീർഘവൃത്താകൃതിയിലുള്ള ഇലകൾക്ക് ശരാശരി 15 സെന്റിമീറ്റർ നീളവും 10സെന്റിമീറ്റർ വീതിയുമുണ്ട്.
ഇളം ശാഖകളിലും തളിരിലയുടെ അടിവശത്തും തവിട്ടുനിറത്തിലുള്ള രോമം പോലുള്ള നാരുകൾ കാണാം.
ഞെട്ടിയില്ലാത്ത പൂങ്കുലയും ദീർഘവൃത്താകൃതിയിൽ ഓറഞ്ചുനിറത്തിലുള്ള കായയുമാണ് കല്ലാലിന്റേത്.
മരത്തൊലിക്ക് ഔഷധഗുണമുണ്ട് .
ഇത് പ്രധാനമായും തമിഴ്‌നാട്ടിൽ കണ്ടുവരുന്നു.
ഫലം ഹൃദയത്തിനും ഇലകളും തടിയും കരളിനും ത്വക്കിനും ഔഷധമാണ്.
800 മീറ്റർ വരെ ഉയരമുള്ള പാറ നിറഞ്ഞ മലഞ്ചെരിവുകളിലും നദീതീരങ്ങളിലും കാണുന്നു.
അവലംബം പുറത്തേക്കുള്ള കണ്ണികൾ http://indiabiodiversity.org/species/show/11951 കൂടുതൽ അറിവുകൾ]
വിക്കിസ്പീഷിസിൽ Ficus drupacea എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Ficus drupacea എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കല്ലാൽ (Ficus dalhousiae) ഇംഗ്ലീഷ് വിലാസം https://ml.wikipedia.org/wiki/Ficus_dalhousiae
പശ്ചിമഘട്ടതദ്ദേശവാസിയായ ഒരുതരം ആൽമരമാണ് കല്ലാൽ .
( ശാസ്ത്രീയനാമം : Ficus dalhousiae ) .
പ്രധാനമായും തമിഴ്‌നാട്ടിൽ കണ്ടുവരുന്നു.
800 മീറ്റർ വരെ ഉയരമുള്ള പാറ നിറഞ്ഞ മലഞ്ചെരിവുകളിലും നദീതീരങ്ങളിലും ഇതു കാണുന്നു.
വിക്കിസ്പീഷിസിൽ Ficus dalhousiae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Ficus dalhousiae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കല്ലാൽ ടൗൺ ഇംഗ്ലീഷ് വിലാസം https://ml.wikipedia.org/wiki/Kallal_Town
തമിഴ്നാട്ടിലെ ശിവഗംഗ ജില്ലയിലെ ഒരു ചെറിയ പട്ടണമാണ് കല്ലാൽ .
തമിഴ്നാട്ടിലെ ശിവഗംഗ ജില്ലയുടെ ഭരണത്തിൽ വരുന്ന 12 ബ്ലോക്ക് പഞ്ചായത്തുകളിൽ ഒന്നാണ് കല്ലാൽ ബ്ലോക്ക് പഞ്ചായത്ത്.
കല്ലാൽ ബ്ലോക്കിൽ 44 പഞ്ചായത്തുകൾ ഉൾപ്പെടുന്നു.
റോഡ്, റെയിൽ എന്നീ ശൃംഖലകൾ വഴി കല്ലാൽ ടൗണിലെത്താം.
സംസ്ഥാനസർക്കാരിന്റെയും ടി.എം.എസ്.സി.സിയുടെയും സ്വകാര്യ ഓംനി ബസ് സർവീസുകളും കല്ലാലിൽ നിന്നും തമിഴ്നാട്ടിലെ വിവിധ ഭാഗങ്ങളിലേക്ക് സർവ്വീസ് നടത്തുന്നുണ്ട്.
കല്ലാൽ° N 78.66 ° E .
ശരാശരി ഉയരം 85 അടിയാണ്.
മൂന്ന് ഹയർ സെക്കൻഡറി സ്കൂളുകൾ പ്രവർത്തിക്കുന്നു: ബ്രിട്ടോ ഹയർ സെക്കണ്ടറി സ്കൂൾ മുരുഗപ്പ ഹയർസെക്കന്ററി സ്കൂൾ ശാന്തി റാണി മെട്രിക് ഹയർ സെക്കൻഡറി സ്കൂൾ അവലംബം ബാഹ്യ ലിങ്കുകൾ Village Information
കല്ലാർ ഇംഗ്ലീഷ് വിലാസം https://ml.wikipedia.org/wiki/Kallar,_Trivandrum
തിരുവനന്തപുരം‌ ജില്ലയിലെ പ്രശസ്ത വിനോദസഞ്ചാര കേന്ദ്രമായ പൊൻ‌മുടിയിൽ ‌ ഉത്ഭവിക്കുന്ന കല്ലാർ വിതുര , പെരിങ്ങമ്മല , നന്ദിയോട് , പഞ്ചായത്തുകളിലൂടെ ഒഴുകി വാമനപുരം നദിയിൽ‌ ചേരുന്നു.
പ്രശസ്ത ഇക്കോ ടൂറിസം കേന്ദ്രങ്ങളായ ഗോൾ‌ഡൻ‌വാലി, മീൻ‌മുട്ടി എന്നിവ കല്ലാറിൻറെ തീരത്താണ്‌ സ്ഥിതി ചെയുന്നത്.
Kallar
കല്ലാർ പിലിഗിരിയൻ ഇംഗ്ലീഷ് വിലാസം https://ml.wikipedia.org/wiki/Micrixalus_herrei
പശ്ചിമഘട്ടതദ്ദേശവാസിയായ ഒരു തവളയാണ് കല്ലാർ പിലിഗിരിയൻ അഥവാ Kallar Torrent Frog (Kallar Dancing Frog).
( ശാസ്ത്രീയനാമം : Micrixalus herrei ) .
ആദ്യമായി 1942-ൽ ഈ ഇനത്തെക്കുറിച്ച് വിവരിക്കുകയും 1984-ൽ എം. ഫസ്‌കസിന്റെ പര്യായമായി നൽകുകയും ചെയ്തു.
എന്നിരുന്നാലും, രൂപാന്തര വ്യത്യാസങ്ങളും ഡിഎൻഎ തെളിവുകളും ഈ സ്പീഷീസ് പ്രബലമാണെന്ന് സ്ഥിരീകരിക്കുന്നു.
ഇത് ഇന്ത്യയിലെ പശ്ചിമഘട്ടത്തിൽ പതിവായി കണ്ടുവരുന്നു.
കേരളത്തിലും തമിഴ്‌നാട്ടിലും ചെങ്കോട്ട ഗ്യാപ്പിനു തെക്കോട്ടുള്ള പ്രദേശങ്ങളിലും കാണുന്നു.
അതിന്റെ തരം പ്രദേശമായ തിരുവനന്തപുരത്തെ കല്ലാറിനെ പരാമർശിച്ച് കല്ലാർ നൃത്തം ചെയ്യുന്ന തവള എന്ന പൊതുനാമം ഈ ഇനത്തിന് നിർദ്ദേശിക്കപ്പെട്ടിട്ടുണ്ട്.
വിക്കിസ്പീഷിസിൽ Micrixalus herrei എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Micrixalus herrei എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കല്ലിക്കണ്ടി
കണ്ണൂർ ജില്ലയിലെ കൂത്തുപറമ്പ് ബ്ലോക്കിലെ തൃപ്പങ്ങോട്ടൂർ ഗ്രാമപഞ്ചായത്തിൽ ഉൾപ്പെടുന്ന ഒരു ഗ്രാമമാണു് കല്ലിക്കണ്ടി .
കണ്ണൂർ സർവ്വകലാശാലയോട് അഫിലിയേറ്റ് ചെയ്തിരിക്കുന്ന എൻ.എ.എം. കോളേജ്, കല്ലിക്കണ്ടി സ്ഥിതി ചെയ്യുന്നത് ഇവിടെയാണു്.
തൃപ്പങ്ങോട്ടൂർ ഗ്രാമപഞ്ചായത്തിലെ പതിനൊന്നാം വാർഡാണ് കല്ലിക്കണ്ടി.
ചരിത്രം ഭൂമിശാസ്ത്രം വിദ്യാഭ്യാസം അതിരുകൾ ആരാധന ആലയങ്ങൾ കായികം വിനോദസഞ്ചാരം അവലംബം ↑ http://www.lsg.kerala.gov.in/pages/electiondetails.php?intID=5 ID=1157 ln=ml
കുരങ്ങ് കാച്ചിൽ
നൂറ്റാ കിഴങ്ങ് വിഭാഗത്തിൽ പെട്ട ഈ കാച്ചിൽ പണ്ട് ആളുകൾ കുരങ്ങിനെ പിടിക്കാൻ ഉപയോഗിച്ചിരുന്നു.
ഇതിൽ സപ്പോജനിൻസ് എന്ന രാസവസ്തു ഉള്ളതിനാൽ കട്ട് കുടുതലാണ്.
ഈ കിഴങ്ങ് പുഴുങ്ങി കുരങ്ങ് വരുന്ന ഭാഗത്ത് വെക്കും.
ഇത് തിന്നുന്ന കുരങ്ങിന് മയക്കം വരികയും പിന്നീട് അബോധാവസ്ഥയിലാകുകയും ചെയ്യുന്നു.
ഈ കിഴങ്ങ് ചെറുകഷണങ്ങളായി മുറിച്ച് തുണിയിൽ പൊതിഞ്ഞ് ഒഴുക്കുള്ള വെള്ളത്തിൽ രണ്ട് ദിവസം കെട്ടിയിട്ടാൽ ഇതിലെ കട്ട് നീങ്ങുന്നു.
അങ്ങനെ ഇത് ഭക്ഷ്യയോഗ്യമാക്കാം.
ആയുർവേദ മരുന്ന് നിർമ്മാണത്തിനും ഇത് ഉപയോഗിക്കുന്നു.
കുരമ്പാല
കേരളത്തിലെ പത്തനംതിട്ട ജില്ലയിലെ പന്തളം നഗരസഭ പരിധിയിൽ വരുന്ന പ്രദേശമാണ് കുരമ്പാല .
പടയണി, അടവി, ചൂരൽ ഉരുളിച്ച തുടങ്ങിയ  അനുഷ്ഠാനപരവുമായ കലാരൂപങ്ങൾ ഇവിടെ നടക്കാറുണ്ട്.
കുരമ്പാല പഴകുളം റോഡ് ഇതിലൂടെ കടന്നുപോകുന്നു.
കുരവയിടൽ
നാക്കും അണ്ണാക്കും അതിവേഗത്തിൽ ചലിപ്പിച്ചു പുറപ്പെടുവിപ്പിക്കുന്ന ഒരു തരം ശബ്ദമാണ് കുരവയിടൽ ( ululation) .
ലോകമെമ്പാടും പല സംസ്കാരങ്ങളിലും മതങ്ങളിലും പ്രത്യേക ചടങ്ങുകളിൽ കുരവയിടുന്നത് പതിവാണ്.
വ്യാപ്തി 2014 ഈജിപ്ത് നിയമസഭാ ഇലക്ഷനിൽ വോട്ട് ചെയ്തു കഴിഞ്ഞ ഒരു മുസ്ലിം വനിത  കുരവയിട്ട് ആഘോഷിക്കുന്നു.
വിവാഹങ്ങൾ പോലെയുള്ള ശുഭകാര്യങ്ങൾക്ക് കുരവയിടുന്നത് പതിവാണ്.
ഒരു വികാരപ്രകടനമായിട്ടാണ് കുരവയിടൽ ആചരിക്കപ്പെടുന്നത്.
ഇന്ത്യയിലെ പല ഹിന്ദു സമൂഹങ്ങളും കുരവയിടാറുണ്ട്.
ആഫ്രിക്ക, മധ്യപൂർവ ഏഷ്യ, മധ്യദക്ഷിണ ഏഷ്യ, ദക്ഷിണ ഇന്ത്യ, ശ്രിലങ്ക എന്നീ പ്രദേശങ്ങളിൽ കുരവയിടുന്നത് പതിവാണ്.
യൂറോപ്പ്, സൈപ്രസ്, സ്പെയിൻ എന്നിവടെയും കുരവയിടൽ ആചരിക്കപ്പെടുന്നു.
മിസ്‌റഹി സമ്പ്രദായത്തിലെ ജൂതന്മാർ എല്ലാ         ശുഭകാര്യങ്ങൾക്കും കുരവയിടാറുണ്ട്.
കുരികിൽ ഇംഗ്ലീഷ് വിലാസം https://ml.wikipedia.org/wiki/Connarus_paniculatus
തെക്കേ ഇന്ത്യൻ തദ്ദേശവാസിയായ ഒരു വലിയ വള്ളിച്ചെടിയാണ് കുരികിൽ .
( ശാസ്ത്രീയനാമം : Connarus paniculatus ) .
അവലംബം പുറത്തേക്കുള്ള കണ്ണികൾ കൂടുതൽ വിവരങ്ങൾ വിക്കിസ്പീഷിസിൽ Connarus paniculatus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Connarus paniculatus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുരങ്ങ് പനി
കുരങ്ങ് പനി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
മങ്കിപോക്സ് ക്യസനൂർ വന രോഗം മങ്കിപോക്സ് വൈറസ് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കുരണ്ടി ഇംഗ്ലീഷ് വിലാസം https://ml.wikipedia.org/wiki/Salacia_Reticulata
കേരളത്തിൽ അങ്ങോളമിങ്ങോളം കാണുന്ന ഒരു വള്ളിച്ചെടിയാണ് കുരണ്ടി അഥവാ കൊരണ്ടി .
( ശാസ്ത്രീയനാമം : Salacia Reticulata ) .
പൊൻകൊരണ്ടി, ഏകനായകം എന്നെല്ലാം പേരുകളുണ്ട്.
ഇതൊരു ആയുർവേദ ഔഷധം കൂടിയാണ്.
ഇവയിൽ ചെറിയ പഴങ്ങൾ ധാരാളമായി കാണപ്പെടുന്നു.
ഈ പഴങ്ങൾ ഭക്ഷ്യയോഗ്യവുമാണ്.
മറ്റു വൃക്ഷങ്ങളിൽ പടർന്നു പന്തലിച്ചാണ് കുരണ്ടി വളരുന്നത്.
ഇവയിലുണ്ടാകുന്ന പഴങ്ങൾക്ക് ഇലക്ട്രിക് ബൾബുകളുടെ ആകൃതിയാണുള്ളത് .
നന്നായി പഴുത്ത കായ്കൾ ചുവന്ന നിറത്തിൽ കാണപ്പെടുന്നു.
ഇവയുടെ ഉള്ളിൽ മാസളമായ ഭാഗമുണ്ട്.
ഇതാണ് ഭക്ഷ്യയോഗ്യമായത്.
വേനൽക്കാലത്താണ് പഴങ്ങൾ കൂടുതലായി കാണപ്പെടുന്നത്.
പഴങ്ങളിൽ നിന്നും ലഭിക്കുന്ന ഇവയുടെ വിത്തുകൾ പാകി മുളപ്പിച്ച് പുതിയവ വളർത്താം.
നിത്യഹരിതവനങ്ങളിലും അർദ്ധനിത്യഹരിതവനങ്ങളിലും കാവുകളിലുമെല്ലാം കണ്ടുവരുന്നു.
പശ്ചിമഘട്ടതദ്ദേശവാസിയാണ് ഈ വള്ളിച്ചെടി.
ഈ ചെടിയുടെ വേരിൽ Salcital എന്നൊരു ഘടകം അടങ്ങിയിരിക്കുന്നു .
ഈ ഘടകം രക്തത്തിലെ പഞ്ചസാരയുടെ അളവ് ക്രമീകരിക്കുന്നു...
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Salacia reticulata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
[[commons:Category:Salacia reticulata |Salacia reticulata ]] എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുരമ്പ ഇംഗ്ലീഷ് വിലാസം https://ml.wikipedia.org/wiki/Kuramba മരക്കുരമ്പ
വടക്കൻ കേരളത്തിൽ പുരാതന കാലം മുതൽക്ക് കർഷകർ മഴക്കാലത്ത് ഉപയോഗിച്ച് വരുന്ന ഒരുപകരണമാണ് കുരമ്പ .
തലയും ശരീരഭാഗങ്ങളും മഴയിൽ നിന്നും മറയ്ക്കാൻ ഇത്‌ ഉപയോഗിക്കുന്നു.
ആധുനിക കുടയുടേയും മഴക്കോട്ടിന്റേയും വരവോടെ കുരമ്പ അപ്രത്യക്ഷമായിട്ടുണ്ടെങ്കിലും ഇന്നും ആദിവാസിമേഖലയിൽ ഇത് ഉപയോഗിച്ചു വരുന്നുണ്ട്.
നാടൻപാട്ടുകളിൽ ഇത് ഇടംപിടിച്ചിട്ടുണ്ട് .
കുരമ്പ രണ്ടു തരത്തിലുണ്ട്.
തെങ്ങോലക്കുരമ്പ
തെങ്ങിന്റെ പച്ചയോല തീയിൽ വാട്ടി കയ്യുള വള്ളി കൊണ്ട് തുന്നിക്കെട്ടിയാണ് സാധാരണ തെങ്ങോലക്കുരമ്പ ഉണ്ടാക്കുന്നത്.
പനയോലകൾ ഉപയോഗിച്ചും ഇതുണ്ടാക്കാം.
പനനാരും കുരമ്പ നെയ്യാൻ ഉപയോഗിക്കാറുണ്ട്.
മരക്കുരമ്പ
മുളയുടേയോ ഊഴിയുടേയോ ചീളുകൾ കൊണ്ട് ഘടന നിർമ്മിച്ച് അതിൽ കൊരമ്പക്കൂവയുടെ ഇലകൾ കൊണ്ട് അടുക്കി വെച്ച് തുന്നിയാണ് മരക്കുരമ്പ തയ്യാറാക്കുന്നത്.
സാധാരണ കുരമ്പ ഭാരം കുറഞ്ഞതും മടക്കി വെക്കാവുന്നതുമാണ്.
മരക്കുരമ്പ മടക്കി വെക്കാനാവില്ല.
പക്ഷേ, ഇത് കൂടുതൽ കാലം ഈടു നിൽക്കും ചിത്രശാല തെങ്ങോലക്കുരമ്പ മരക്കുരമ്പ മരക്കുരമ്പ ധരിച്ച നിലയിൽ അവലംബം
കൂരോപ്പട ഇംഗ്ലീഷ് വിലാസം https://ml.wikipedia.org/wiki/Kooroppada
9°36′0″N 76°40′0″E ﻿ / ﻿ 9.60000°N 76.66667°E ﻿ / 9.60000; 76.66667
കേരളത്തിൽ കോട്ടയം ജില്ലയിലെ കൂരോപ്പട പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് കൂരോപ്പട .
കോട്ടയം പട്ടണത്തിൽ നിന്നും ഏകദേശം 18 കിലോമീറ്റർ കിഴക്ക് സ്ഥിതി ചെയ്യുന്ന  ഈ ഗ്രാമം കോട്ടയം താലൂക്കിന്റെ ഭാഗമാണ്.
കൂരോപ്പടയ്ക്ക് ഏറ്റവും അടുത്ത റെയിൽവേ സ്റ്റേഷനുകൾ കോട്ടയം (18 കിലോമീറ്റർ) ചങ്ങനാശ്ശേരി (27 കിലോമീറ്റർ) എന്നിവയാണ്.
ഏറ്റവും അടുത്ത വിമാനത്താവളം,  ഏകദേശം 94 കിലോമീറ്റർ അകലെയുള്ള കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി) ആണ്.
പുറംകണ്ണികൾ http://www.smcim.smonline.org/kooroppada/ Archived 2011-01-11 at the Wayback Machine .
http://www.onefivenine.com/india/villages/Kottayam/Pampady/Kooroppada http://villages.ws/india/kerala/kottayam/kooroppada_pampady_0224476.htm http://www.distancesbetween.com/distance-between/distance-from-kooroppada-to-kottayam-kerala/251438/r3/ Images for kooroppada
കൂറ്റനാട് ഇംഗ്ലീഷ് വിലാസം https://ml.wikipedia.org/wiki/Koottanad കൂറ്റനാട് കൂറ്റനാട് 10°45′41″N 76°07′15″E ﻿ / ﻿ 10.761267°N 76.120947°E ﻿ / 10.761267; 76.120947 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല പാലക്കാട് ഭരണസ്ഥാപനം(ങ്ങൾ) {{{ഭരണസ്ഥാപനങ്ങൾ}}} {{{ഭരണസ്ഥാനങ്ങൾ}}} ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത {{{ജനസാന്ദ്രത}}}/ ച.
മീ കോഡുകൾ • തപാൽ • ടെലിഫോൺ 679533 +91 466 സമയമേഖല UTC +5:30 പ്രധാന ആകർഷണങ്ങൾ
കേരളത്തിൽ പാലക്കാട്‌ ജില്ലയിൽ പട്ടാമ്പിക്ക് അടുത്ത് സ്ഥിതിചെയ്യുന്ന  ഒരു ചെറിയ പട്ടണമാണ് കൂറ്റനാട്‌.
പാലക്കാട് ജില്ലയുടെ പടിഞ്ഞാറേ അതിരിലായി - പാലക്കാട് പട്ടണത്തിൽ നിന്നും 65 കി.
മി.ഉം തൃശൂര് നിന്നും 40 കി.
മി.ഉം അകലെയായി സ്ഥിതിചെയ്യുന്നു.
ഗുരുവായൂർ - പട്ടാമ്പി , പൊന്നാനി - പാലക്കാട് പാതയിലെ ഒരു സുപ്രധാന പട്ടണവും തൃത്താല നിയമസഭാമണ്ഡലത്തിലെ  ഏറ്റവും പ്രധാനപ്പെട്ട വാണിജ്യ കേന്ദ്രം കൂടിയാണ് കൂറ്റനാട്‌.
സ്ഥലപ്പേരിന്റെ ഉൽഭവം
പറയിപെറ്റ പന്തിരു കുലത്തിലെ അംഗമായ ഉപ്പുകൂറ്റന്റെ നാട്  എന്നത് പിൽക്കാലത്ത് കൂറ്റനാട്‌ എന്ന് അറിയപ്പെടുന്നു.
ചരിത്രം എ.ഡി 9/10 നൂറ്റാണ്ടിൽ നിർമിച്ച കട്ടിൽമാടം ക്ഷേത്രം .
പഴയ വള്ളുവനാടിന്റെ ഭാഗമായിരുന്ന കൂറ്റനാട്‌ 1766-ൽ ടിപ്പുവിന്റെ പടയോട്ടതിനു ശേഷം മൈസൂർ രാജ്യത്തിന്റെ അധീനതയിലാവുകയും ചെയ്തു.
ടിപ്പുവിന്റെ പതനത്തിനു ശേഷം പൊന്നാനി ബ്രിട്ടീഷ് ഭരണത്തിനു കീഴിലാവുകയും പിന്നീട് മലബാറിൽ ഉൾപ്പെട്ട് ഒന്നര നൂറ്റാണ്ടോളം മദ്രാസ് പ്രവിശ്യക്ക് കീഴിൽ വന്നു.
1861 വരെ പൊന്നാനി ഉൾപ്പെട്ട പ്രദേശങ്ങൾ കൂറ്റനാട് താലൂക്കിൽ ഉൾപ്പെട്ടതായി ബ്രിട്ടീഷ്‌ ചരിത്രകാരനായ വില്ല്യം ലോഗൻ മലബാർ മാനുവലിൽ രേഖപ്പെടുത്തിയിട്ടുണ്ട്.
പിന്നീട് ചാവക്കാട് , കൂറ്റനാട്, വെട്ടത്തുനാട് താലൂക്കുകളുടെ ഭാഗങ്ങൾ കൂട്ടിച്ചേർത്ത് പൊന്നാനി താലൂക്ക് രൂപവത്കരിച്ചു.
1956-ൽ കേരള സംസ്ഥാന രൂപവത്കരണത്തിനു ശേഷം കൂറ്റനാട്‌ പാലക്കാട് ജില്ലയുടെ ഭാഗമായി.
പട്ടാമ്പി താലൂക്കിലാണ് കൂറ്റനാട് ഉൾപ്പെടുന്നത് ഭൂമിശാസ്ത്രം
പാലക്കാട് ജില്ലയിലെ പട്ടാമ്പി , തൃത്താല , പെരിങ്ങോട് , ചാലിശ്ശേരി , തൃശൂർ ജില്ലയിലെ കുന്നംകുളം , മലപ്പുറം ജില്ലയിലെ ചങ്ങരംകുളം , എടപ്പാൾ , കുറ്റിപ്പുറം എന്നിവ സമീപപ്രദേശങ്ങളാണ്.
നിരവധി വിദ്യാഭ്യാസ സ്ഥാപനങ്ങൾ കൊണ്ട് ഇവിടെയുണ്ട്.
വട്ടേനാട് ഹൈസ്കൂൾ,മേഴത്തൂർ ഹൈസ്കൂൾ, ചാത്തന്നൂർ ഹൈസ്കൂൾ, കുമാരനെല്ലൂർ  ഹൈസ്കൂൾ, ഖോകലെ  ഹൈസ്കൂൾ, പെരിങ്ങോട് ഹൈസ്കൂൾ, ചാലിശ്ശേരി ഹൈസ്കൂൾ, തൃത്താല ഹൈസ്കൂൾ എന്നിവയാകുന്നു  അടുത്തുള്ള പ്രധാന  പ്രധാന വിദ്യാലയങ്ങൾ.
നാഗലശ്ശേരി ഗവർമെന്റ് ഹൈസ്കൂൾ
കൂരി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Catfish
കൂരി അഥവാ ഏട്ട എന്ന പേരിൽ അറിയപ്പെടുന്ന ഒരു സമുദ്രജലമൽസ്യമാണിത്.
ശുദ്ധജലത്തിലും കടൽ വെള്ളത്തിലും ഇതിന്റെ വകഭേദങ്ങൾ ഉണ്ട്.
കൂരി, ചില്ലാൻ, മഞ്ഞക്കൂരി എന്നീ പേരിൽ അറിയപ്പെടുന്ന താരതമ്യേന ചെറിയ മൽസ്യങ്ങൾ ശുദ്ധജലത്തിലും ഓരു വെള്ളങ്ങളിലും അഴിമുഖങ്ങളിലും കായലിലും കാണപ്പെടുന്നു.
കടലിലുള്ള ഏട്ട സ്രാവിനെപ്പോലെ പോലെ വളരെ വലിപ്പത്തിലുള്ളതും കാണാറുണ്ട്.
മുന്തിരിക്കുലകളെപ്പോലെ യുള്ള ഈ മത്സ്യത്തിന്റെ മുട്ടകൾ രുചിയേറിയതും മൽസ്യവിഭവങ്ങളിൽ പ്രധാനവുമാണ്‌.
ശുദ്ധജലത്തിലും ഉപ്പുവെള്ളത്തിലും വസിക്കുന്ന ഇവയുടെ ഉടലിനെക്കാൾ തല ഉപയോഗിച്ചുള്ള എട്ടത്തലക്കറിയാണു കേരളീയർക്ക് പ്രിയം.
കേരള തീരത്ത് പരിശോധനക്ക് വിധേയമായ മത്സ്യ സ്പീഷിസുകളിൽ ഏട്ട മത്സ്യം അപകട ഭീഷണി നേരിടുന്നുവെന്ന് ഈയടുത്ത് പഠനങ്ങൾ രേഖപ്പെടുത്തിയിട്ടുണ്ട്.
മഞ്ഞക്കൂരി അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Clarias dayi എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Clarias dayi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൂരി (മരം) ഇംഗ്ലീഷ് വിലാസം https://ml.wikipedia.org/wiki/Cynometra_travancorica
പശ്ചിമഘട്ടതദ്ദേശവാസിയായ ഒരു വൃക്ഷമാണ് കൂരി .
( ശാസ്ത്രീയനാമം : Cynometra travancorica ) .
നിത്യഹരിതവനങ്ങളിൽ പാറനിറഞ്ഞ ചെരിവുകളിൽ കാണുന്ന ഉയരമുള്ള ഒരു വൃക്ഷമാണിത്.
കൃഷിയുടെ വ്യാപനവും റോഡ് നിർമ്മാണവും മറ്റു വികസനപ്രവർത്തനങ്ങളും ചേർന്ന് ഇവയുടെ ആവാസവ്യവസ്ഥയ്ക്ക് നാശമുണ്ടാക്കിയതിനാൽ കൂരി വംശനാശഭീഷണിയിലാണ്.
അവലംബം പുറത്തേക്കുള്ള കണ്ണികൾ ഔഷധപരീക്ഷണങ്ങളെപ്പറ്റി ] കൂടുതൽ അറിവുകൾ, കാണുന്ന ഇടങ്ങൾ വിക്കിസ്പീഷിസിൽ Cynometra travancorica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Cynometra travancorica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൂരോപ്പട ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kooroppada_Gramapanchayat
കോട്ടയം ജില്ലയിലെ കോട്ടയം താലൂക്കിൽ പാമ്പാടി ബ്ളോക്കിൽ കൂരോപ്പട വില്ലേജ് ഉൾപ്പെടുന്ന ഗ്രാമപഞ്ചായത്താണ് 27.42 ചതുരശ്ര കിലോമീറ്റർ വിസ്തീർണ്ണമുള്ള കൂരോപ്പട ഗ്രാമപഞ്ചായത്ത് .
അതിരുകൾ തെക്ക്‌ - വാഴൂർ , പാമ്പാടി പഞ്ചായത്തുകൾ വടക്ക് – അയർക്കുന്നം , അകലക്കുന്നം പഞ്ചായത്തുകൾ കിഴക്ക് - അകലക്കുന്നം, പള്ളിക്കത്തോട് , വാഴൂർ പഞ്ചായത്തുകൾ പടിഞ്ഞാറ് - അയർക്കുന്നം , പാമ്പാടി , വിജയപുരം പഞ്ചായത്തുകൾ വാർഡുകൾ
കൂരോപ്പട ഗ്രാമപഞ്ചായത്തിൽ ഉൾപ്പെടുന്ന വാർഡുകളിവയാണ് കണ്ണൻകുന്ന് കുറ്റിക്കാട് കണ്ണാടിപ്പാറ കൂരോപ്പട എരുത്തുപുഴ മാടപ്പാട് ഇടയ്ക്കാട്ടുകുന്ന് പാനാപ്പളളി പുത്തൻകണ്ടം കോത്തല പുതുവയൽ നടേപ്പീടിക കൊച്ചുപറമ്പ് കുപ്പത്താനം ആനിവയൽ ചാക്കാറ ളാക്കാട്ടൂർ സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് പാമ്പാടി വിസ്തീര്ണ്ണം 27.42 ചതുരശ്ര കിലോമീറ്റർ ജനസംഖ്യ 22,432 പുരുഷന്മാർ 11,229 സ്ത്രീകൾ 11,203 ജനസാന്ദ്രത 818 സ്ത്രീ : പുരുഷ അനുപാതം 998 സാക്ഷരത 96% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kooroppadapanchayat Archived 2020-11-23 at the Wayback Machine .
കൂറ (വിവക്ഷകൾ)
കൂറ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ഉത്തരകേരളത്തിൽ ഒരു ഷഡ്പദത്തിന്റെ പേര് ദക്ഷിണകേരളത്തിൽ തുണിക്ക് (പ്രത്യേകിച്ച് മുഷിഞ്ഞ/കീറത്തുണി) ഉപയോഗിക്കുന്ന വാക്ക് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കൂറുമാറ്റ നിരോധന നിയമം
ഒരു പാർട്ടിയുടെ സ്ഥാനാർത്ഥിയായി മൽസരിച്ച് വിജയിച്ച ഒരു ജനപ്രതിനിധി തന്റെ പാർട്ടിയുടെ വിപ്പ് ലംഘിക്കുകയോ, മറ്റൊരു രാഷ്ട്രീയ പാർട്ടിയിൽ ചേരുകയോ ചെയ്യുന്നതിൽ നിന്നും അയാളെ വിലക്കുന്ന നിയമമാണ് കൂറുമാറ്റ നിരോധന നിയമം (Anti-Defection Law) .
നിയമാവലി
ഒരു രാഷ്ട്രീയ പാർട്ടിയുടെ ചിഹ്നത്തിൽ മത്സരിച്ച് ജയിച്ചതിനു ശേഷം, ആ പാർട്ടിയിലെ തന്റെ അംഗത്വം സ്വമേധയാ രാജിവെക്കുകയോ, ആ രാഷ്ട്രീയപ്പാർട്ടിയുടെ നിർദ്ദേശത്തിനു വിരുദ്ധമായി സഭയുടെ വോട്ടിങ്ങിൽ നിന്ന് വിട്ടുനിൽക്കുകയോ വോട്ടു ചെയ്യുകയോ ചെയ്താൽ ആ അംഗത്തിന് തന്റെ സഭാംഗത്വം നഷ്ടപ്പെടും.
അതിനെതുടർന്ന് അയാൾ തൽസ്ഥാനത്ത് തുടരുന്നതിൽ നിന്നും അയോഗ്യനായി മാറും.
1985 ൽ രാജീവ് ഗാന്ധി സർക്കാർ കൊണ്ടു വന്ന കൂറുമാറ്റ നിരോധന നിയമം 2003 ൽ ഭേദഗതി ചെയ്ത് ശക്തിപ്പെടുത്തിയെങ്കിലും അതൊന്നും ജനപ്രതിനിധികൾ കൂറുമാറുന്നതിനു തടസ്സമാകുന്നില്ല.
1985-ൽ 52-ാം ഭരണഘടനാ ഭേദഗതിയിലൂടെയാണ് ഈ നിയമം പാസാക്കിയത്.
ഇതിനു വേണ്ടി ഭരണഘടനയുടെ 102-ാം  വകുപ്പിൽ ഭേദഗതി വരുത്തുകയും, 10-ാം  പട്ടിക കൂടിച്ചേർക്കുകയും ചെയ്തു.
അയോഗ്യതയ്ക്കുള്ള മാനദണ്ഡം
കൂറുമാറ്റ നിയമം സംബന്ധിച്ച 2004-ലെ കോടതിവിധി പ്രകാരം ഒരു പാർട്ടി പിളർന്നാൽ മൂന്നിൽ രണ്ടു സഭാംഗങ്ങൾ മറ്റൊരു പാർട്ടിയിൽ ലയിക്കുകയോ മറ്റൊരു പാർട്ടിയുമായി ചേർന്നു മൂന്നാമതൊരു പാർട്ടി ഉണ്ടാക്കുകയോ ചെയ്താൽ കൂറുമാറ്റ നിയമം ബാധകമല്ല.
ഈ നിയമം അനുസരിച്ച് ലോക്‌സഭാംഗങ്ങളുടെ അയോഗ്യതയെ സംബന്ധിച്ച് തീരുമാനമെടുക്കുന്നത് ലോക്‌സഭാ സ്പീക്കറും, രാജ്യസഭാ അംഗങ്ങളുടെ അയോഗ്യതയെ സംബന്ധിച്ച് തീരുമാനം കൈക്കൊള്ളുന്നത് രാജ്യസഭാ ചെയർമാനും ആണ്.
പുറത്തായവർ
കൂറുമാറ്റ നിരോധന നിയമം വഴി പാർലമെന്റിൽ നിന്നും ആദ്യമായി പുറത്താക്കപ്പെട്ടത് ലാൽ ദുഹോമയും, കേരള നിയമസഭയിൽ നിന്നും പുറത്താക്കപ്പെട്ടത് ആർ ബാലകൃഷ്ണപിള്ളയും ആണ്.
അവലംബം ↑ The Hindu ശേഖരിച്ചത് 2019 ജൂലൈ 18 ↑ The Indian Express ശേഖരിച്ചത് 2019 ജൂലൈ 18
കൂറ്റുവേലി
കേരളത്തിലെ ആലപ്പുഴ ജില്ലയിൽ സ്ഥിതിച്ചെയ്യുന്ന ഒരു ഗ്രാമമാണ് കൂറ്റുവേലി .
കൂലി ഇംഗ്ലീഷ് വിലാസം https://ml.wikipedia.org/wiki/Wage ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ടൈൽ ഫാക്ടറിയിലെ ജോലിക്കാർ (1873 - 1902)
ഒരു തൊഴിൽ ചെയ്യുന്നതിന്റെ പ്രതിഫലമായി തൊഴിലാളിക്ക് ലഭിക്കുന്ന വേതനത്തെ കൂലി എന്നു വിളിക്കുന്നു.
എഴുത്ത്കൂലി , അട്ടിമറിക്കൂലി ദിവസക്കൂലി , കെട്ട്കൂലി , കൈകൂലി , നോക്കുകൂലി , കവാടംകൂലി , കടത്ത്കൂലി എന്നിങ്ങനെ നിയമവിധേയവും അല്ലാത്തതുമായ വിവിധ തരം കൂലികൾ നിലവിലുണ്ട്.
എഴുത്ത്കൂലി
വസ്തുവിന്റെയും മറ്റും പ്രമാണങ്ങളോ , സമ്മതപത്രങ്ങളോ എഴുതുന്നതിന് ആധാരമെഴുത്തുകാർ ഈടാക്കുന്ന കൂലിയെ എഴുത്ത്കൂലി എന്നു വിളിക്കുന്നു.
അട്ടിമറിക്കൂലി
ചരക്കുവാഹനങ്ങളിൽ ചുമടുകൾ അടുക്കിവെക്കുന്നതിന് ചുമട്ട് തൊഴിലാളികൾ ഈടാക്കുന്ന കൂലിയെ അട്ടിമറിക്കൂലി എന്നു വിളിക്കുന്നു.
കൈകൂലി
അർഹമായതോ അല്ലാത്തതോ ആയ കാര്യപ്രാപ്തിക്കുവേണ്ടി നൽകുന്ന നിയമസാധുതയില്ലാത്ത ഒരു വേതനമാണിത്.
ദിവസക്കൂലി
ഒരു നിശ്ചിത ജോലി ഒരു ദിവസം ചെയ്യുന്നതിന് നൽകേണ്ടുന്ന കൂലിയാണിത്.
കടത്ത്കൂലി
ഒരു സ്ഥലത്തു നിന്നും മറ്റോരു സ്ഥലത്തേക്ക് ചരക്കുകൾ എത്തിക്കുന്നതിന് തൊഴിലാളികൾ ഈടാക്കുന്ന കൂലിയാണിത്.
ഒരു കടവിൽ നിന്നും മറ്റൊരു കടവിലേക്ക് സാ‍ധനങ്ങൾ എത്തിക്കുന്നതിന് തോണിക്കാർക്ക് നൽകേണ്ടുന്ന കൂലിയും ഇതേ പേരിൽ അറിയപ്പെടുന്നു.
നോക്കുകൂലി
അംഗീകൃത ചുമട്ട് തൊഴിലാളികളല്ലാത്തവരെക്കൊണ്ട് കയറ്റിറക്ക് ജോലികൾ നടത്തുമ്പോഴും ആധുനിക യന്ത്രങ്ങൾ (ജെസിബി ക്രെയിൻ ടിപ്പർ മുതലായവ) ഉപയോഗിച്ചും കയറ്റിയിറക്കു നടത്തുമ്പോൾ ആ പ്രദേശത്തെ തൊഴിലാളി യൂണിയന് കൊടുക്കേണ്ട കൂലിയാണ് നോക്ക്‌കൂലി .
കേരളത്തിൽ മാത്രം നിലവിലുള്ള ഒരു സമ്പ്രദായമാണ് ഇത്.
ഒരു സ്ഥലത്തെ തൊഴിൽ ആ പ്രദേശത്തുള്ള തൊഴിലാളികളുടെ അവകാശമാണ് എന്നും അന്യർ ആ ജോലി ചെയ്യുന്നെങ്കിൽ തങ്ങൾക്ക് നഷ്ടമായ ജോലിയുടെ വേതനം നല്കണം എന്നതാണ് നോക്കുകൂലി സമ്പ്രദായത്തിന്റെ യുക്തിപരമായ അധിഷ്ഠാനം.
എന്നാൽ ഇതിന് നിയമപരമായ സാധൂകരണമില്ല.
ചുമട്ട് തൊഴിലാളികളുടെ വീക്ഷണത്തിൽ ഇത് ഒരു നഷ്ടപരിഹാരമാണെന്ന് വാദവുമുണ്ട്.
പ്രബലതൊഴിലാളി സംഘടനകളിൽ നിന്നും അവരെ പിന്തുണയ്ക്കുന്ന രാഷ്ട്രീയപാർട്ടികളിൽ നിന്നും എതിർപ്പ് നേരിടേണ്ടി വരും എന്നതിനാൽ സ്ഥാപനങ്ങളുടെ ഉടമകൾ ഇതിനു കീഴടങ്ങേണ്ടി വന്നു .
വ്യാപാരിസംഘടന ഇതിനെതിരെ നിലപാട് കൈക്കൊണ്ടെങ്കിലും പിന്നീട് പിൻവാങ്ങുകയാണ് ചെയ്തത് .
സമീപകാലത്ത് നോക്ക്‌കൂലിയുമായി ബന്ധപ്പെട്ട ചില തർക്കങ്ങൾ കേരളത്തിൽ മാദ്ധ്യമശ്രദ്ധ ആകർഷിച്ചിരുന്നു.
മാർക്സിസറ്റ് പാർട്ടിയുടെ സംസ്ഥാന സെക്രട്ടറിയായ പിണറായി വിജയൻ അടക്കമുള്ള പല രാഷ്ട്രീയ നേതാക്കളും തൊഴിലാളി യൂണിയൻ നേതാക്കളും നോക്ക്‌കൂലിയെ വിമർശിച്ചിട്ടുണ്ടെങ്കിലും പലയിടങ്ങളിലും ഇത് ഇപ്പോഴും തുടരുകയാണെന്ന് വിമർശനമുണ്ട്.
പോലീസ്‌ എംപ്ലോയീസ്‌ അസ്സോസിയേഷൻ ചെറുതോണിയിൽ പണിയുന്ന ഓഫീസിനുവേണ്ടി ടിപ്പർലോറിയിൽനിന്ന്‌ കട്ട ഇറക്കിയവകയിൽ ചുമട്ടുതൊഴിലാളികൾ നോക്കുകൂലി വാങ്ങി.
കട്ട ഇറക്കിയപ്പോൾത്തന്നെ തൊഴിലാളികൾ എത്തി നോക്കുകൂലി ആവശ്യപ്പെട്ടിരുന്നു .
പോലീസുകാരിൽ നിന്ന് വരെ നോക്കുകൂലി വാങ്ങുന്ന സ്ഥിതിഗതിയിലേക്ക് കേരളത്തിൽ കാര്യങ്ങൾ എത്തിയിരിക്കുന്നതായി ഇത് സൂചിപ്പിക്കുന്നു.
അടുത്തിടെ വിക്രം സാരാഭായ് സ്പേസ് സെന്ററിലേക്ക് വന്ന വാഹനം തടഞ്ഞ് നോക്കുകൂലി ആവശ്യപ്പെട്ടതിനെ കേരള ഹൈക്കോടതി ശക്തമായി വിമർശിക്കുകയുണ്ടായി.
കെട്ട്കൂലിയും കവാടംകൂലിയും
ചരക്കുവണ്ടികളിൽ താർപ്പായി കെട്ടുന്നതിന് ഈടാക്കുന്ന കൂലിയെ കെട്ട്കൂലിയെന്നും ,  തുറമുഖത്ത് ചരക്ക് നീക്കത്തിനായ് പ്രവേശിക്കുന്ന ഓരോ വണ്ടിക്കും തൊഴിലാളിയൂണിയനിലേക്ക് നൽകേണ്ടുന്ന കൂലിയെ കവാടംകൂലിയെന്നും വിളിക്കുന്നു.
കേരളത്തിലാണ്‌ ഇത് വ്യാപകമായി നടക്കുന്നത്.
അടുത്തിടെ കെട്ടുകൂലിയുടെ പേരിൽ കൊച്ചി തുറമുഖത്തെ തൊഴിലാളികൾ നടത്തിയ നാല്‌ കോടിയുടെ തട്ടിപ്പ്‌ കേസിൽ നേതാക്കളും പ്രതികളായിരുന്നു.
കെട്ടുകൂലി കുംഭകോണം
നാല്‌ കോടി 86 ലക്ഷത്തിന്റെ തട്ടിപ്പാണ്‌ ഇപ്പോൾ വെളിച്ചത്തു വന്നിരിക്കുന്നതെ.
കെട്ടുകൂലിയുടെ പേരിൽ പിരിച്ച തുകയിൽ നാല്‌ കോടി 86 ലക്ഷത്തോളം രൂപ കേരള ചുമട്ടുതൊഴിലാളി ക്ഷേമനിധി ബോർഡിൽ അടയേ്‌ക്കണ്ടിയിരുന്നതാണ്‌.
ബന്ധപ്പെട്ടവർ അതിൽ വീഴ്‌ച വരുത്തിയാണ്‌ 2002-04 കാലയളവിൽ ഇത്രയും തുകയുടെ തട്ടിപ്പ്‌ നടത്തിയിട്ടുള്ളത്‌.
കുറ്റകരമായ വിശ്വാസവഞ്ചനയാണ്‌ പ്രതികളിൽ ക്രൈംബ്രാഞ്ച്‌ ചുമത്തിയിട്ടുള്ളത്‌.
ഇക്കഴിഞ്ഞ 22ന്‌ സജാദ്‌, ഗിയാഫ്‌ എന്നീ പ്രതികളെ അറസ്റ്റ്‌ ചെയ്‌തിരുന്നു.